RKP: 50709

Matični broj: 05068711

OIB: 33706439962

Razdjel: 22505 DRŽAVNI INSPEKTORAT REPUBLIKE HRVATSKE

Naziv obveznika: DRŽAVNI INSPEKTORAT REPUBLIKE HRVATSKE

Pošta i mjesto: 10000 ZAGREB

Ulica i kućni broj: Šubićeva 29, 10 000 Zagreb

Šifra djelatnost**i: 8411 Opće djelatnosti javne uprave**

Šifra grada/općine: 133 Županija: GRAD ZAGREB, grad/općina: GRAD ZAGREB

Temeljem članka 13. Pravilnika o financijskom izvještavanju u proračunskom računovodstvu („Narodne novine“, broj 03/2015, 93/2015, 135/2015, 2/2017, 28/2017, 112/2018, 126/2019, 145/2020 i 32/2021) sastavljaju se

**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 1. SIJEČNJA DO 31. PROSINCA 2021. GODINE**

Zakonom o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave („Narodne novine“ br. 116/18), propisano je da od 1. travnja 2019. počinje s radom Državni inspektorat kao središnje tijelo državne uprave.

Zakonom o Državnom inspektoratu („Narodne novine“ br. 115/18) koji je stupio na snagu 1. travnja 2019. uređeno je ustrojstvo Državnog inspektorata, upravljanje, uvjeti za obavljanje inspekcijskih poslova iz djelokruga Državnog inspektorata, dužnosti i ovlasti inspektora u svrhu zaštite javnog interesa i javnozdravstvenog interesa u provedbi propisa te prekršajna odgovornost.

**I. BILJEŠKE UZ OBRAZAC BIL ZA 2021. GODINU**

**AOP 001 – Imovina**

Državni inspektorat u 2021. godini bilježi imovinu u ukupnoj vrijednosti (financijska i nefinancijska) od 176.129.560 kuna.

Razlika u odnosu na 2020. godinu je u iskazivanju otpisane vrijednosti imovine koju je Državni inspektorat preuzeo od drugih tijela državne uprave prilikom osnivanja.

**AOP 002 – Nefinancijska imovina**

Nefinancijska imovina se sastoji od građevinskih objekata, postrojenja i opreme (najznačajnija stavka je uredska oprema i namještaj), prijevoznih sredstava, sitnog inventara i ulaganja u računalne programe. U 2021. godini izvršena je nabava nove nefinancijske imovine u ukupnoj vrijednosti od 4.843.003 kune.

**AOP 063 – Financijska imovina**

Financijska imovina sastoji se od jamčevnih pologa, potraživanja od zaposlenih, ostalih potraživanja, potraživanja za prihode poslovanjai rashoda budućih razdoblja (plaća za 12/2021.) u ukupnom iznosu od 142.437.067 kuna. Najznačajnija stavka financijske imovine su potraživanja za prihode poslovanja u iznosu od 118.141.992 kuna, a koji se u najvećoj mjeri odnose na potraživanja za kazne i upravne mjere te potraživanja za upravne i administrativne pristojbe, pristojbe po posebnim propisima i naknade.

**AOP 169 – Obveze i vlastiti izvori**

Državni inspektorat na dan 31. prosinca 2021. godine bilježi ukupne obveze i vlastite izvore u iznosu od 176.129.560 kuna. Značajan dio obveza odnosi se na obveze za zaposlene u iznosu od 19.948.944 kune. Ostali dio obveza odnosi se na materijalne rashode (skupina 232) u iznosu od 1.573.730 kuna te ostalih tekućih obveza. Vlastiti izvori za 2021. godinu iznose 150.453.716 kuna te se sastoje od vlastitih izvora iz proračuna, viška prihoda nad rashodima i obračunatih prihoda poslovanja. Člankom 87. Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja („Narodne novine“ broj 52/2021) Državni inspektorat je preuzo poslove iz djelokruga Ministarstva poljoprivrede.

**AOP 251 – Izvanbilančni zapisi – pasiva**

Izvanbilančni zapisi u 2021. godini iznose 245.440.184 kune, a odnose se na primljene instrumente osiguranja plaćanja, tuđe imovine dobivene na korištenje te sudskih sporova.

**II. BILJEŠKE UZ OBRAZAC PR-RAS ZA 2021. GODINU**

**AOP 001 – Prihodi poslovanja**

Prihodi poslovanja Državnog inspektorata sastoje se od prihoda na računima: 6323 – Tekuće pomoći od institucija i tijela EU u iznosu od 10.473.112 kuna, 6393 – Tekućih prijenosa između proračunskog korisnika istog proračuna temeljem prijenosa EU sredstava u iznosu od 79.951 kune, 6521 - Prihoda državne uprave u iznosu od 582.424 kune, 6526 - Ostalih nespomenutih prihoda u iznosu od 12.712.727 kuna, 6711 - Prihoda iz nadležnog proračuna za financiranje rashoda poslovanja u iznosu od 318.163.680 kuna i 6712 - Prihoda iz nadležnog proračuna za financiranje rashoda za nabavu nefinancijske imovine u iznosu od 4.976.990 kuna. Ukupni prihodi poslovanja za 2021. godinu bilježe povećanje u odnosu na 2020. godinu budući da je člankom 87. Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja („Narodne novine“ broj 52/2021) Državni inspektorat je preuzo poslove iz djelokruga Ministarstva poljoprivrede. Povećanje prihoda u 2021. godini na računu 6393 - Tekuće pomoći od institucija i tijela EU u odnosu na 2020. godinu nastalo je uslijed uklanjanja objekata na potresom pogođenim područjima.

**AOP 146 – Rashodi poslovanja**

Rashodi poslovanja Državnog inspektorata za 2021. godinu iznose 337.277.937 kuna. Od toga se 245.901.853 kune odnosi na rashode za zaposlene (skupina 31 AOP 147). Skupinu računa 32 čine materijalni rashodi kod kojih se ističu računi 3213 – Stručno usavršavanje zaposlenika radi redovitih edukacija, 3234 – Komunalne usluge povećanje uslijed uklanjanja objekata na potresom pogođenim područjima, 3236 – Zdravstvene i veterinarske usluge (radi članka 87. Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja („Narodne novine“ broj 52/2021)), te račun 3296 - troškovi sudskih postupaka.

**AOP 344 - Rashodi za nabavu nefinancijske imovine**

Rashodi za nabavu nefinancijske imovine iznose 4.843.003 kune. Od toga se najveći dio odnosi na nabavu uredske opreme (računalne opreme) i namještaja u ukupnom iznosu od 3.531.349 kuna.

**AOP 408 – Ukupan višak prihoda**

Temeljem sučeljavanja ukupno ostvarenih prihoda u 2021. godini u iznosu od 346.988.884 kune i ukupno ostvarenih rashoda u 2021. godinu, ostvaren je ukupni višak prihoda nad rashodima za 2021. godinu u iznosu od 4.867.944 kune. Navedeni višak najvećim djelom sačinjavaju prihodi koje Državni inspektorat ostvaruje temeljem Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja („Narodne novine“ broj 52/2021).

**III. BILJEŠKE UZ OBRAZAC P-VRIO ZA 2021. GODINU**

U 2021. godini Državni inspektorat bilježi potrebe za iskazivanjem promjena u obrascu P-VRIO u ukupnom iznosu od12.893 kune te se isto odnosi na isknjižavanje imovina temeljem prijenosa iz drugih tijela državne uprave.

**IV. BILJEŠKE UZ OBRAZAC OBVEZE ZA 2021. GODINU**

**AOP 001 – Stanje obveza 1. siječanj**

Navedena pozicija iznosi 25.185.167 kuna te se odnosi na stanje obveza na dan 31.12.2020. godine.

.

**AOP 002 – Povećanje obveza u izvještajnom razdoblju**

Povećanje obveza u izvještajnom razdoblju iznosi 347.436.356 kuna, a koje čine međusobne obveze proračunskih korisnika, obveze za rashode poslovanja i obveze za nabavu nefinancijske imovine.

**AOP 020 – Podmirene obveze u izvještajnom razdoblju**

U izvještajnom razdoblju ukupno je podmireno obveza u vrijednosti 347.400.137 kuna, a najveći dio čine obveze za zaposlene i obveze za materijalne rashode.

**AOP 038 – Stanje obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 493.634 kune, a stanje nedospjelih obveza iznosi 24.727.752 kune.

U Zagrebu, 26. siječnja 2022. godine

GLAVNI DRŽAVNI INSPEKTOR

dr.sc. Andrija Mikulić